En CSR-fil er en bestillingsfil, der anvendes ved bestilling af SSL-certifikater. Den indeholder de oplysninger, der kommer til at indgå i certifikatet såsom common name (værtsnavn), virksomhedsnavn, land og by. CSR-filen oprettes normalt på den server, hvor certifikatet skal benyttes, da man i forbindelse med CSR-oprettelsen også opretter den private nøgle.
Hos Ports kan vi hjælpe med at oprette CSR-filen ved bestilling af certifikater, hvor vi ved udstedelsen af certifikatet pakker certifikatet, der indeholder den private og den offentlige nøgle. Filen, som kan sendes i .PFX- eller .PEM-format, adgangskodebeskyttes naturligvis, så den kan leveres sikkert via e-mail.